Source: https://www.riigiteataja.ee/akt/129122011139
Timestamp: 2020-02-28 21:37:36+00:00

Document:
Karistusregistri vormide ja tasumäära kehtestamine – Riigi Teataja
Karistusregistri vormide ja tasumäära kehtestamine
Karistusregistri vormide ja tasumäära kehtestamine - sisukord
§ 1 Registrikaardi vorm
§ 2 Karistuse täitmise andmete esitamise vorm
§ 3 Registriteadete väljastamise kord
§ 4 Elektrooniliste päringute tasumäär
RT I, 29.12.2011, 139
Vastu võetud 27.12.2011 nr 58
Määrus kehtestatakse „Karistusregistri seaduse” § 2 lõike 3 ja § 23 lõike 1 alusel.
§ 1. Registrikaardi vorm
(1) Karistusregistri registrikaarti peetakse elektrooniliselt e-toimiku süsteemis. Registrikaarte ei väljastata paberil. Registrikaart koosneb „Karistusregistri seaduse” §-des 11 ja 12 sätestatud andmetest.
(2) Karistusregister talletab füüsilise isiku kohta määrusega kehtestatud lisas 1 ja juriidilise isiku kohta lisas 2 sätestatud andmed.
§ 2. Karistuse täitmise andmete esitamise vorm
(1) Kui kohtutäituril, arestimajal, vanglal, kohtul või otsuse teinud või kohtuotsuse täitmist kontrollinud kohtuvälisel menetlejal ei ole võimalik esitada andmeid karistuse täitmise kohta elektrooniliselt e-toimiku süsteemi kaudu, edastatakse andmed karistusregistrile e-posti vahendusel.
(2) Karistuse täitmise andmed esitatakse määruse lisas 3 kehtestatud vormil.
§ 3. Registriteadete väljastamise kord
(1) Karistusregistri volitatud töötlejale saab karistusregistri päringu esitada e-toimiku süsteemi, posti ja e-posti vahendusel.
(2) Karistusregistri volitatud töötleja kontrollib registriteate andmete korrektsust ja õigsust enne registriteate väljastamist päringu teinud isikule. Registriteate andmed väljastatakse e-toimiku süsteemi, posti või e-posti vahendusel. E-toimiku süsteemi kaudu väljastatud registriteatel ei ole koostaja nime ja seda ei allkirjastata.
(3) Registriteade esitatakse määruse lisas 4 kehtestatud vormil.
§ 4. Elektrooniliste päringute tasumäär
Elektroonilise päringu tasumäär on neli eurot ühe päringu kohta.
Määrus jõustub 1. jaanuaril 2012. aastal.
Lisa 1 Füüsilise isiku registrikaardi vorm
Lisa 2 Juriidilise isiku registrikaardi vorm
Lisa 3 Karistuse täitmise andmete esitamise vorm
Lisa 4 Registriteade

References: § 1

§ 2

§ 3

§ 4
 § 2
 § 23

§ 1

§ 2

§ 3

§ 4